Likumprojekts

**Par Latvijas Republikas valdības un Zviedrijas valdības vienošanos par Līguma starp Latvijas Republikas valdību un Zviedrijas Karalistes valdību par ieguldījumu veicināšanu un savstarpējo aizsardzību izbeigšanu**

**1. pants.**  Latvijas Republikas valdības un Zviedrijas valdības vienošanās par Līguma starp Latvijas Republikas valdību un Zviedrijas Karalistes valdību par ieguldījumu veicināšanu un savstarpējo aizsardzību izbeigšanu (turpmāk – Vienošanās) ar šo likumu tiek pieņemta un apstiprināta.

**2. pants.** Vienošanās paredzēto saistību izpildi koordinē Ārlietu ministrija.

**3. pants.** Vienošanās tiek noslēgta diplomātisko notu apmaiņas ceļā un stājas spēkā tajās noteiktajā laikā un kārtībā. Ārlietu ministrija par to paziņo oficiālajā izdevumā "Latvijas Vēstnesis".

**4. pants**. Līdz ar likumu izsludināma Vienošanās angļu valodā un tās tulkojums latviešu valodā.

**5. pants.** Līdz ar Vienošanās spēkā stāšanos spēku zaudē Latvijas Republikas Augstākās Padomes 1992. gada 28. oktobra lēmums "Par līguma starp Latvijas Republikas valdību un Zviedrijas Karalistes valdību par ieguldījumu veicināšanu un savstarpējo aizsardzību ratificēšanu" (Latvijas Republikas Augstākās Padomes un Valdības Ziņotājs, 1992, 46./47./48. nr.).

Ārlietu ministrs

E. Rinkēvičs